Mircea Rednic, discurs manifest după ultima victorie de la UTA Arad: "Patru goluri reușite de jucătorii care au intrat!"
UTA Arad a învins luni, pe teren propriu, scor 4-3, gruparea ilfoveană FC Voluntari, în prima etapă a play-out-ului Superligii.
După meci, Mircea Rednic a oferit mai multe declarații.
Antrenorul a oferit o reacția explozivă după victoria echipei sale.
"Să fii condus, să revii și să reușești să câștigi acest meci… Patru goluri reușite de jucătorii care au intrat. Mă bucur, asta vreau să facă. Au demonstrat că pot să mă bazez pe ei. Am luat cele 3 puncte, foarte importante. Mergem înainte. Mi-era puțin teamă după ce am ratat play-off-ul, dar jucătorii au reacționat foarte bine.
La pauză au fost vreo două incidente urâte, care nu trebuie să se întâmple în vestiar. Iert, dar nu uit. Din discuțiile pe care le-am avut cu doi jucători, ceilalți au reacționat bine. Le cer răbdare suporterilor că m-am săturat de câte sfaturi şi câte indicaţii daţi.
Toţi sunteţi Mourinho. Haide, Mourinho, găseşte-ţi echipă şi poate mă lasă şi pe mine lumea în pace. Că s-ar putea să îmi pierd eu răbdarea şi s-ar putea să nu fie bine. Păcat de tot ce s-a întâmplat aici", a spus Rednic.